21.2.2008 Jurnalul Oficial al Uniunii Europene L 46/41 COMISIE DECIZIA COMISIEI din 12 septembrie 2007 privind ajutorul de stat C 54/2006 (ex N 276/2006) pe care Polonia intenționează să-l acorde întreprinderii Bison Bial SA [notificată cu numărul C(2007) 4145] (Numai textul în limba polonă este autentic) (Text cu relevanță pentru SEE) (2008/145/CE) COMISIA COMUNITĂȚILOR EUROPENE, având în vedere Tratatul de instituire a Comunității Europene, în special articolul 88 alineatul (2) primul paragraf, având în vedere Acordul privind Spaţiul Economic European, în special articolul 62 alineatul (1) litera (a), după ce a invitat părțile interesate să își prezinte observațiile (!) în conformitate cu dispozițiile citate mai sus, întrucât: (5) 1. PROCEDURĂ La data de 4 mai 2006, Polonia a notificat ajutorul de restructurare planificat pentru întreprinderea Bison-Bial SA (denumită în continuare „BB”). Prin scrisoarea din 13 iunie 2006, Comisia a solicitat Poloniei să transmită unele informații lipsă, care au fost furnizate la timp de autoritățile poloneze la 13 iulie 2006. Comisia a solicitat informații suplimentare prin scrisoarea din 29 august 2006. Autorităţile poloneze au răspuns prin scrisorile din 18 septembrie, 20 octombrie şi 3 noiembrie 2006. Prin scrisoarea din 20 decembrie 2006, Comisia a informat Polonia că a hotărât inițierea procedurilor prevăzute la articolul 88 alineatul (2) din Tratatul CE cu privire la măsura în cauză. Decizia Comisiei de a iniția procedurile prevăzute la articolul 88 alineatul (2) din Tratatul CE a fost publicată în Jurnalul Oficial al Uniunii Europene (). Comisia a invitat părţile interesate să își prezinte observațiile referitoare la măsura în cauză. Autorităţile poloneze au transmis observațiile lor prin scrisoarea din 23 ianuarie 2007. Nu s-a primit niciun comentariu din partea terților. La 28 martie a avut loc o întâlnire cu reprezentanții autorităților poloneze și ai întreprinderii BB. Comisia a () JO C 23, 1.2.2007, p. 20. () A se vedea nota de subsol 1. solicitat informații suplimentare prin scrisoarea din 17 aprilie 2007. Autorităţile poloneze au răspuns prin scrisoarea din 15 mai 2007. 2. DESCRIEREA DETALIATĂ A AJUTORULUI 2.1. Întreprinderea BB este o întreprindere mare care produce armături pentru maşini-unelte, ca de exemplu mandrine pentru strung, prelucrarea fuselor, dispozitive de frezare şi suporturi pentru unelte. A fost creată în 1948 ca între- prindere de stat. În 1997 statul a vândut 53 % din acţiunile întreprinderii BB întreprinderii private Metal- export Sp. Z 0.0. care, în 2004, a primit denumirea de Mex-Holding Sp. z o.o. La sfârșitul anului 2006, statul deținea 18 % din acţiunile BB; restul acţionarilor erau investitori privați. BB avea 950 de angajați în 2006, de la 1 680 în 2000. În 2004 întreprinderea deținea o participație de 17 % din piața poloneză de armături pentru mașini-unelte, ceea ce reprezenta doar 20% din producția întreprinderii BB, având în vedere că aceasta produce în principal pentru export (în 2004, 30 % din producție a fost exportată în Statele Unite, 15 % în Italia, 7 % în țările est-europene, inclusiv Rusia, și 5% în Regatul Unit). Întreprinderea distribuie majoritatea produselor sale exportate prin inter- mediul întreprinderilor din Grupul Mex-Holding, cum ar fi Toolmex Corporation (SUA), Mexpol GmbH (Germania), Toolmex Polmach (Regatul Unit) sau Italmex SA (Italia). Cota estimată a întreprinderii BB pe piața europeană se ridică la 1,3 %. Sfera geografică a pieței pentru aceste produse este cel puțin la nivel european şi posibil mondial. Producerea de armături pentru mașini-unelte standard ca cele produse de întreprinderea BB se caracte- rizează prin supracapacitate la nivel european şși mondial. Întreprinderea se află într-o zonă eligibilă pentru ajutor în temeiul articolului 87 alineatul (3) litera (a) din Tratatul CE.